**ሰላሜ በአንተ ነው**

ሰላሜ በአንተ ነው የኔ ጌታ

እረፍቴ በአንተ ነው የኔ ጌታ

አልከለከል ምስጋና አልከለከል ውዳሴ ለአንተ ውለታ

ጨለማዬ በአንተ በራልኝ

ከሰው ትከሻ ወረድኩኝ

የምመራበት ዱላዬ

በአንተ ተጥሏል ጌታዬ

አሁን በግላጭ አያለሁ

ሙሉ ሰው በአንተ ሆኛለሁ

አዝ . . . . . . . . . . . .

የመውገርያው ድንጋይ ቀረልኝ

ጠላቴ በፊቴ አፈረልኝ

በፊትህ አቆምከኝ በጸጋ

ገዝተኸኛልና በዋጋ

ለውለታህማ ምን እላለሁ

ተመስገን ብዬ አልፈዋለሁ

አዝ . . . . . . . . . . . .

ሰላላው እጄን አቅንተሃል

ሽባነቴንም ተርትረሃል

ደካማነቴ ተወገደ

ያ ክፉ መንፈስ ተሰደደ

ታውጆልኛል ነጻነቴ

አመልክሃለሁ በህይወቴ

አዝ . . . . . . . . . . . .

የአይኔ ላይ ቅርፊት ወለቀ

ሸክሙ ከላዬ አለቀ

በደማስቆ ብርሃን መታኸኝ

የራስህ ምርጥ እቃ አደረግከኝ

ያ ሁሉ ድካሜ አለፈ

ልቤ ለፍቅርህ ተሸነፈ

አዝ . . . . . . . . . . . . /2x/

**††† ††† †††**